Bitka kod Lomnica
<s>Bitka kod Lomnica ili Bitka kod Lomnica nad Lužnicí se odigrala 9. novembra 1618. godine u Češkoj za vrijeme Tridesetogodišnjeg rata između češke protestantske vojske pod komandom Jindržiha Matijaša Turna na jednoj, i carke katoličke vojske pod komandom grofa od Bucquoya na drugoj strani.</s><s>Do nje je došlo nekoliko mjeseci nakon Praške defenestracije, odnosno ustanka u kome je protestantsko plemstvo tadašnje Češke s prijestolja svrgnulo katoličkog vladara Ferdinanda Štajerskog, a koji je istovremeno bio i rimsko-njemački car.</s><s>Ferdinand je na ustanike iz svoje baze u današnjoj Austriji poslao vojsku pod grofom Bucqoyem.</s><s>Ona se prilikom marša na Prag zaustavila pred ustaničkom vojskom kod Časlava, kada je Bucqoy shvatio da je brojčano inferioran.</s><s>Nastojeći dobiti pojačanja, naredio je povlačenje na jug, ali se kretao presporo te ga je Thurnova ustanička sustigla kod mjesta Lomnice, gdje je bio prisiljen primiti bitku.</s><s>Carska je vojska zauzela položaj između dva ribnjaka, ali je svejedno poražena, najviše zahvaljujući koncentriranom djelovanju ustaničke artiljerije.</s><s>Borbu je zaustavila noć, a što je omogućilo Bucqoyevoj vojsci da napusti bojno polje i pronađe utočište u Budjeovicama.</s><s>Thurn je nije htio goniti, te je tako propuštena prilika da se carska vojska uništi, a zbog čega će češki pobunjenici tokom sljedeće dvije godine pretrpjeti sudbonosne poraze.</s>

<s>Izvori</s>

<s>Literatura 
 Jitka Lenková a Václav Pavlík.</s><s>Nejdůležitější bitvy v Českých dějinách.</s><s>Nakladatelství Alpress.</s><s>2007.  p. 173-174 <</s>

<s>1618
Lomnice</s>

